**ХРИСТОС ВАСКРСЕ!!!**

**СТРАДАЊЕ и ВАСКРСЕЊЕ ХРИСТОВО**

[**https://youtu.be/wgc5JTst3Ds**](https://youtu.be/wgc5JTst3Ds) **лекција „ Васкрсење Христово“**

<https://www.youtube.com/watch?v=vSv-v3eVNIU&feature=emb_logo> прича „ Три стабла “

<https://vimeo.com/409890601> песма „ Радујте се “

******

******

На претходном часу смо сазнали како је Христос васкрсао свог пријатеља Лазара. Тада су многи људи поверовали у Христа и Његове речи: “ Ја сам васкрсење и живот: који верује у мене ако и умре, живеће.“. Међутим, тај догађај са Лазарем био је само увод у нешто још чудесније, а то је Христово Васкрсење. Знамо да је Васкрсење Христово увек у пролеће. И као што са пролећем почиње буђење и преображај природе, тако је и Христовим васкрсењем дошло до промене стања читавог света, односно, до преображаја и неба и земље.

**Запамти**

* Христос је био разапет на крсту на ком је и умро.
* Сахрањен је у пећини - гробници на чијем је улазу постављен велики камен.
* Стража (римске војнике) је чувала гробницу како Христови ученици не би узели Његово тело.
* Три дана након страдања на крсту (Велики Петак), Христос је Васкрсао (Недеља).
* Први сведоци Васкрсења Христовог биле су жене које су дошле да посете Христов гроб.
* Анђео Гаврило је женама рекао да је Христос васкрсао.
* Жене мироносице су апостолима пренеле радосну вест Христовог Васкрсења.
* Васкрсли Христос се појавио и био са апостолима све до Вазнесења на небо.
* Жене мироносице – дошле су на Христов гроб носећи мирисна уља (миро)

**Страдање и крст увод у радост Христовог Васкрсења**

Значај овог празника јесте у томе што је Христос Васкрсењем потврдио да је заиста владар свега и да је Он господар и живота и смрти. Својим васкрсењем је победио смрт и показао да смрт не мора да влада над човеком. И као што је Он васкрсао тако ће и сви остали људи такође васкрснути. И сви који Га воле и верују у Њега отићи ће након васкрсења у Царство Божје. Тај будући живот у радости и пуноћи ми имамо већ овде, у светој Литургији.

* + За Литургију се каже да је **предукус** Царства Божјег. Као када поједете коцкицу чоколаде, па знате отприлике каквог је укуса цела чоколада.

**Важно**

Без вере у Христово васкрсење немогућа је вера у Христа као Спаситеља и немогуће је бити хришћанин. Међутим, Христовом Васкрсењу претходило је страдање. Цео живот Христов био је жртва и страдање ради нашег спасења. Због тога је вера у Васкрсење, али и у страдање Христово основ нашег живота и односа са Богом. Давати себе другоме, помагати и несебично служити је жртва или страдање. Подношење свих тешких животних ситуација и захвалност на свему је такође страдање. И прихватање свега што нам се дешава, иако је у супротности са нашим жељама и сновима, је исто жртва. Она је плод љубави и, уствари, радост, чак и када делује као нешто тешко и за избегавање.

*Лагодно хришћанство (без страдања) и није хришћанство*

**Задатак**

* + Одгледај или прочитај причу о три стабла (дрвета)
	+ Упореди причу са животним ситуацијама које те окружују

